wickkiey/tamil-wikipedia-chunked huggingface dataset:
# தன்னின உயிருண்ணி

## மனிதர்களில் தன்னின உயிருண்ணிகள்

வாழ்ந்த்தாகக் கூறப்படும் ஹேன்ஸ் ஸ்டேடன் இன் வரலாற்றுத் தகவல் மற்றும் வரைபடத் தொகுப்பிலிருந்து]]  
முற்காலங்களில் மனிதர்கள் காட்டுமிராண்டிகளாக வாழ்ந்தக் காலத்தில் இம்மாதிரி மனிதர்களை வேட்டையாடி மனிதர்களே உண்ணும் வழக்கம் இருந்து வந்த்து இவர்களை (நரமாமிச) மனித ஊனுண்ணி அ நரமாமிச பட்சிணி (ஆங்-ஆன்ந்த்ரோபோப்பேகி-(கானிபால்)) என்று அழைத்தனர்.
- **இவர்கள் இரண்டுப்பிரிவாக பிரிக்கப்பட்டனர்.**
- தன் பிரிவைச்சார்ந்த மனிதர்களை உண்பவர்கள் (என்டோகானிபாலிசம்)
- வெளிப்பிரிவைச் சார்ந்த மனிதர்களை உண்பவர்கள் (எக்டோ கானிபாலிசம்)
- **மேலும் இவர்கள் இரண்டுப் பிரிவாகப் பிரிக்கப்படுகின்றனர்**
- உணவுக்காக ஒரு உயிருள்ள மனிதனைக் கொள்வர்களை *மனிதக் கொலை தன்னின உயிர் உண்ணி*. (ஹோமிசைட் கானிபாலிசம்)
- முன்பே இறந்தவரின் உடலை உண்பவர்களை *உணவுக்காண இறந்த மனிதனை உண்ணும் தன் இன உயிர் உண்ணி* (நெக்ரோ கானிபாலிசம்)
# தன்னின உயிருண்ணி

## மனிதன் தன்னின உயிருண்ணிகளாக வாழ்ந்த இடங்கள்

மனித தன்னின உயிர் உண்ணிகளாக முற்காலங்களில் ஐரோப்பிய நாடுகள், ஆப்பிரிக்கா, தென் அமெரிக்கா,சீனா, இந்தியா,ஆஸ்திரேலியா,வட அமெரிக்கா, சாலமன் தீவுகள், நியூசிலாந்து ,புதிய கலிடோனியா, புதிய கென்யா, சுமத்ரா மற்றும் பிஜூத் தீவுகளில் மதசம்பிராதாயங்களுக்காகவும், காட்டுவாசிகளின் போர் புரியும் தன்மைகளுக்காவும் தன்னின உயிருண்ணிகளாக வாழ்ந்து வந்துள்ளனர். பிஜூத் தீவுகளில் இவ்வின மக்கள் வாழ்ந்த்தாக சான்றுகள் உள்ளன.  
தற்பொழுதும் இம்மாதிரி உண்ணும் முறைகள் குற்ற செயல்களாக செய்யப்படுகின்றன. மனிதர்களில் சிலர், மனநிலை பாதிக்கப்பட்டவர்கள் இம்மாதிரி உணவுமுறைகளை கையாள்கின்றனர். சட்டத்தின்படி தடைசெய்யபட்டாலும் இம்மாதிரி செயல்கள் அங்கொன்றும் இங்கொன்றுமாக நடைபெறுகின்றன என்பது குறிப்பிடத்தக்கது.
# தன்னின உயிருண்ணி

## மனிதர்கள் தன்னின உயிருண்ணிகளாக வாழக் காரணங்கள்

- **மனிதர்கள் தன்னின உயிருண்ணிகளாக முற்காலங்களில் வாழக்காரணங்களாகக் கண்டுபிடிக்கப்பட்டவை.**
- அவர்களாகவை வகுத்துக்கொண்ட கலாச்சார விதிமுறைகளுக்காவும்,
- உணவு பஞ்சம் ஏற்பட்ட நிலையில் வேறு வழி செய்வதியறியா நிலையினாலும்,
- மனநிலை பாதிக்கப்பட்ட நிலையில் தன்னிலை மறந்த நிலையிலும்,  
மனிதர்கள் இம்மூன்று காரணங்களுக்காவும்தான் இவ்வுணவு முறையை கையாண்டிருப்பர் எனக் கூறப்படுகின்றது.
# தன்னின உயிருண்ணி

## இந்தியாவின் சமீபத்திய தன்னின உயிருண்ணி

இது 2006, 2007,ஆண்டுக்குமிடையே நடந்த ஒரு குற்ற நிகழ்வாகும் உத்திரபிரதேச மாநிலத்தில் தில்லி புற நகர் பகுதியான நொய்டாவில் உள்ள நிதாரி கிராமத்தில் உள்ள தொழிலதிபர் மொகிந்தர் சிங் மற்றும் அவருடைய காவலாளி மற்றும் பணியாளாரன மணிந்தர் சிங் இருவரும் சேர்ந்து சுமார் 30 சிறுமியர்கள் மற்றும் இளம் பெண்களை பாலியல் வன்கொடுமையில் ஈடுபடுத்தியபின் அவர்களின் உடல் உறுப்புகளை தின்றதாக வாக்குமூலத்தில் குற்றவாளிகளே உறுதி செய்த அதிர்ச்சி நிகழ்வு, இந்தியாவின் தன்னின உயிருண்ணிகளுக்கு எடுத்துக்காட்டாகும்.
# புலோலி

**புலோலி** இலங்கையின் வடமாகாணத்தில் உள்ள ஒரு நகரமாகும். இது யாழ்ப்பாண மாவட்டத்தில் உள்ள வடமராட்சி எனும் பிரிவில் அமைந்துள்ளது. இது யாழ்ப்பாணம் - பருத்தித்துறை வீதியில் யாழ்ப்பாணத்திலிருந்து சுமார் 30 கி.மீ தொலைவில், பருத்தித்துறைக்குச் சமீபமாக அமைந்துள்ளது.  
புலோலி பழம்பெரும் பாரம்பரியத்தையும் நீண்ட புராதன மொழி, சமய கலாசார மரபு விழுமியங்களையும் தனித்துவமாகத் தன்னகத்தே கொண்ட புகழ்பூத்த நகரம் ஆகும். புலவர்களின் குரல் ஒலித்தமையால் புலோலி என்னும் காரணப்பெயர் இதற்கு சூட்டப்பெற்றது. **பச்சிமப் புலவர்கான நகரம்** என இதற்கு மறுபெயருமுண்டு.  
பருத்தித்துறை நகரசபையின் தெற்கு எல்லை இதன் வடக்கு எல்லையாகவும், பருத்தித்துறை மருதங்கேணி வீதி இதன் கிழக்கு எல்லையாகவும், துன்னாலை, அல்வாய் என்னும் கிராமங்கள்
முறையே இதன் தெற்கு மேற்கு எல்லைகளாகவும் அமைந்துள்ளன. அரச நிர்வாக நோக்கில், புலோலி திக்குவாரியாக 14 கிராம சேவகர் பிரிவுகளாகப் பிரிக்கப்பட்டுள்ளது.  
பத்தொன்பதாம், இருபதாம் நூற்றாண்டுகளில் பண்டிதர்கள், வித்துவ சிரோமணிகள், நாவலர்கள் , புலவர்கள் அறிஞர்கள் போன்றோர் புலோலியில் பிறந்து பணியாற்றித் தத்தம் முத்திரையைப் பதித்து மறைந்தமைக்கான சான்றுகள் உள்ளதாக அறியப்படுகிறது.
# புலோலி

## புலோலியைச் சேர்ந்தவர்கள்

- தமிழறிஞர் சதாவதானி நா. கதிரவேற்பிள்ளை
- யாழ்ப்பாணத்து சுவாமி – வியாபாரிமூலை சி.வே.அருளம்பலம்
- புலோலி குமாரசுவாமிப் புலவர்
- தென்புலோலியூர் மு. கணபதிப்பிள்ளை
- பேராசிரியர் க. கணபதிப்பிள்ளை
- சைவப்பெரியார் சு. சிவபாதசுந்தரனார்
- அறிஞர் கந்த முருகேசனார்
- ஆ. வேலுப்பிள்ளை
- என். கே. ரகுநாதன்
- தெ. நித்தியகீர்த்தி
- ஆ. இரத்தினவேலோன்
- சந்திரா இரவீந்திரன்
- கவிஞர் தீட்சண்யன்
- செல்வத்தம்பி மாணிக்கவாசகர்
- பால வைரவநாதன்
- பவானி சிவகுமாரன்
- நாகநாதன் வேலுப்பிள்ளை
- கமலினி செல்வராஜன்
- பண்டிதர் வீ.பரந்தாமன்
# புலோலி

## ஆலயங்கள்

இவற்றுள் சில:
- உபயகதிர்காமம் ஸ்ரீ சக்கர சண்முகர் ஆலயம்
- புற்றளை சித்தி விநாயகர் ஆலயம்
- பல்லப்பை வைரவர் ஆலயம்
- புலோலி வில்லிபாதி முருகன் ஆலயம்
- புலோலி மேற்கு பூவற்கரை காமாட்சி அம்மன் ஆலயம்
- மேலைப்புலோலி ஆலடிப் பிள்ளையார் ஆலயம் (புலோலி மேற்கு)
- புலோலி தெற்கு மந்திகை ஆண்டியாவளவு ஞானவைரவர் ஆலயம்
- புலோலி கிழக்கு சந்தாதோட்டம் மனோன்மணி அம்பாள் (முதலி அம்மன்) ஆலயம்
- புலோலி வடக்கு பன்னையம்பதி வீரகத்தி விநாயகர் ஆலயம்
- புலோலி தெற்கு முறாவில் பிள்ளையார் ஆலயம்
- புலோலி தெற்கு கணை வைரவர் ஆலயம்
- கூவில் கொட்டடி ஞானவைரவர் ஆலயம்
- தென்புலோலி பெரியவளவு வீரபத்திரர் ஆலயம்
- தென்புலோலி குரும்பைகட்டி ஞானவைரவர் ஆலயம்
- புலோலி பசுபதீஸ்வரர் ஆலயம் (பருத்தித்துறைச் சிவன் கோவில்)
- புலோலியூர் தொப்பிளாவத்தை நரசிங்க வைரவர் கோவில்
- புலோலி தெற்கு வடுவாவத்தை வீரபத்திரர் ஆலயம்
# வீட்டுத் தோட்டம்

**வீட்டுத் தோட்டம்** என்பது வீட்டின் வளவில் தோட்டம் செய்வதாகும். பொதுவாக வீட்டுப் பயன்பாட்டுக்கும், அயலாருடன் பகிரவும் விளைச்சல் பயன்படுத்தப்படும். மேலதிக விளைச்சல் விற்பனை செய்யப்படுவதும் உண்டு. அதிக இலாபம் கிடைக்கும்.
# வீட்டுத் தோட்டம்

## வீட்டுத் தோட்டத்தின் பயன்கள்

- உணவைப் பெறுதல்
- வருமானம் அதிகரிப்பு
- விரும்பிய, ஏற்ற உணவு வகைகளை பயிரிடல்
- தோட்டம் பற்றி, பயிரிடல் பற்றி கல்வி
- ஈடுபாடு, உடற்பயிற்சி
- மண் வளம் பேணல்
- பீடை நாசிப் பயன்பாட்டைக் குறைத்தல்
# கோழிக்கோடு மாவட்டம்

:*கோழிக்கோடு நகரம் பற்றிய தகவல்களுக்கு கோழிக்கோடு கட்டுரையைப் பார்க்கவும்.*  
**கோழிக்கோடு மாவட்டம்** என்பது இந்தியாவின் தென் மாநிலங்களில் ஒன்றான கேரளாவின் 14 மாவட்டங்களுள் ஒன்று. இதன் மாவட்டத் தலைநகரம் கோழிக்கோடு நகரம். இந்த மாவட்டம் 38.25% நகராக்கம் பெற்றது.
# கோழிக்கோடு மாவட்டம்

## ஆட்சிப் பிரிவுகள்

இந்த மாவட்டத்தை நான்கு வட்டங்களாகப் பிரித்துள்ளனர். அவை:
- கோழிக்கோடு வட்டம்
- வடகரை வட்டம்
- கொயிலாண்டி வட்டம்
- தாமரசேரி வட்டம்  
இந்த மாவட்டத்தில் கீழ்க்கண்ட சட்டமன்றத் தொகுதிகள் உள்ளன.
- வடகரா சட்டமன்றத் தொகுதி
- குற்றுயாடி சட்டமன்றத் தொகுதி
- நாதாபுரம் சட்டமன்றத் தொகுதி
- கொயிலாண்டி சட்டமன்றத் தொகுதி
- பேராம்பிரை சட்டமன்றத் தொகுதி
- பாலுசேரி சட்டமன்றத் தொகுதி
- எலத்தூர் சட்டமன்றத் தொகுதி
- கோழிக்கோடு வடக்கு சட்டமன்றத் தொகுதி
- கோழிக்கோடு தெற்கு சட்டமன்றத் தொகுதி
- பேப்பூர் சட்டமன்றத் தொகுதி
- குந்தமங்கலம் சட்டமன்றத் தொகுதி
- கொடுவள்ளி சட்டமன்றத் தொகுதி
- திருவம்பாடி சட்டமன்றத் தொகுதி  
:மக்களவைத் தொகுதிகள்:
- வடகரா மக்களவைத் தொகுதி (பகுதி)
- வயநாடு மக்களவைத் தொகுதி (பகுதி)
- கோழிக்கோடு மக்களவைத் தொகுதி
# பார்க்கவகுலம்

**பார்க்கவகுலம்** (*Parkavakulam*) (பரவலாக **உடையார்** என்று அழைக்கப்படுகின்றனர்) எனப்படுவோர் தமிழகத்தில் வாழும் ஓர் இனக்குழுவினர் ஆகும். இவர்கள் *சுருதிமான்*, *நத்தமான்*, மலையமான் என்ற மூன்று பிரிவுகளை கொண்டவர்கள். உடையார், மூப்பனார், நயினார் போன்ற பட்டங்கள் கொண்டவர்கள். இச்சமூகத்தில் சிலர் கத்தோலிக்க திருச்சபை கிறிஸ்தவர்களும் உள்ளனர்.  
இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.
# பார்க்கவகுலம்

## இன்றைய நிலை

உடையார் சமுதாயத்தினர் பெரும் நிலப்பிரபுக்கள் ஆகவே வாழ்ந்து வருகின்றனர். அவர்கள் பண்ணையார், மிராசுதாரர், பெரிய பண்ணையார், போன்ற அடையாளம் கொண்டு பெரும் நிலங்களை உடையவர்களாகவே உள்ளனர். சமுதாயத்தில் உயர் நிலையிலேயே அவர்கள் உள்ளனர். இவர்களை மலையமான் பிரிவை சார்ந்தவர்கள் அசைவம் உண்பதில்லை. இந்த சமுதாயத்தை சார்ந்த விவசாயக் கூலிகளாக சிலர் மட்டுமே உள்ளனர், பலர் சொந்த நிலங்களில் சொந்த விவசாயம் செய்து உயரிய நிலையிலேயே வாழ்ந்து வருகின்றனர்.
# பார்க்கவகுலம்

## சமயம்

உடையார்கள் சைவ சமயத்தைச் சேர்ந்தவர்கள். மேலும் குலதெய்வ வழிபாடு இவர்களிடத்தில் உண்டு. இவர்களை பூசைக்கார உடையார்( திருநீரு பூசுபவர்) எனவும் அழைப்பதுண்டு. குல தெய்வங்களுக்கு பலியிடும் பழக்கம் நத்தமான் மற்றும் சுருதிமான் பிரிவைச் சேர்ந்த உடையார்கள் பின்பற்றுகின்றனர். மலையமான் பிரிவை சேர்ந்த உடையார்கள் அசைவம் உண்ணாத சைவம் சாப்பிடும் உடையார்கள் என்ற காரணத்தினால் அவர்களுள் பலர் குல தெய்வங்களுக்கு பலியிடும் வழக்கம் இல்லாதவர்கள். சிலர் பலி இடுவர், ஆனால் அதனை உண்ணமாட்டார்.
# பார்க்கவகுலம்

## பட்டம்

உடையார் சாதியினரான இவர்களை வடதமிழகத்தில் குறிப்பாக கடலூர் போன்ற பகுதிகளில் உடையார் எனவும், தஞ்சை, திருச்சியிலிருந்து தென்பகுதிகளில் *மூப்பனார்* எனவும், திருக்கோவிலூர் போன்ற நடுநாட்டுப்பகுதிகளிலும், தெற்கே சில இடங்களிலும் உடையார் என்று அழைக்கப்படுகின்றனர். இவர்கள் மலையமான் , நத்தமான், சுருதிமான் என்ற மூன்று குடிகளாக உள்ளனர். இவர்களில் நத்தமான் பட்டம் கொண்ட மக்கள் தமிழகத்தின் சில பகுதிகளில் நயினார் பட்டம் கொண்டு அழைக்கப்படுகின்றனர். மலையமான் சைவ உணவுப்பழக்கம் மேற்கொள்பவர்கள். மேலும் நத்தமான், மலையமான் பட்டம் கொண்டவர்கள் எல்லா இடங்களிலும் உடையார் என்று அழைக்கப்படுகின்றனர். சுருதிமான் பட்டம் உடையோர், பொதுவாக மூப்பனார் என்றும் அழைக்கப்படுவர்.
# பார்க்கவகுலம்

## பிற சாதியில் உடையார் பட்டம்

உடையார் என்னும் பட்டத்தை வெள்ளாளர்களும் வன்னியர்களும், வட மாவட்டத்தில் வாழுகின்ற துளுவ வேளாளர் (அகமுடையார்) சமூகத்தினரும் பயன்படுத்துகின்றனர்.
# மைக்ரோசாப்ட் சீக்குவல் வழங்கி

**மைக்ரோசாப்ட் சீக்குவல் சர்வர்** (Microsoft SQL Server) மைக்ரோசாப்ட்டினால் விருத்தி செய்யப்பட்ட தொடர்புடைய தரவுத் தள முகாமைத்துவ மென்பொருள் ஆகும். இதன் பிரதான வினவல் மொழியாவன டீ-சீக்குவல், எண்டிட்டி சீக்குவல், ஆன்சி சீக்குவல் ஆகும். ஓர் வாங்கிக் (கிளையண்ட்) இந்தான கட்டமைபுள்ள வினவல் மொழியில் விடுக்கப்படும் வினவலானது வாங்கிக் கணினிக்கு அனுப்பட்டு அங்கேயே வினவல்கள் கையாளப்படும். கணினியில் சீக்குவல் சர்வர் ஓர் வாங்கி வழங்கித் (சர்வர்) தத்துவத்தில் உருவாக்கப்பட ஓர் வழங்கி (சர்வர்) மென்பொருளாகும். இதற்கு மாறாக மைக்ரோசாப்ட் அக்ஸஸ் மென்பொருள் கோப்புமுறையில் அமைந்த தரவுத் தளமாகும்.
# மைக்ரோசாப்ட் சீக்குவல் வழங்கி

## சீக்குவல் சர்வர் 2005

சீக்குவல் சர்வர் 2000 இன் வழிவந்த சீக்வல் சர்வர் 2005 அக்டோபர் 2005 இல் வெளிவந்தது. இது நேரடியாகவே எக்ஸ் எம் எல் தரவுகளைக் கையாளும் வசதியைக் கொண்டிருந்தது.
# மைக்ரோசாப்ட் சீக்குவல் வழங்கி

## சீக்குவல் சர்வர் 2005

### நிறுவல் மேம்படுத்தல்கள்

இதன் நிறுவலானது மைக்ரோசாப்ட் நிறுவல்களூடாக (msi) ஒவ்வொரு பாகத்தினையும் தனித்தனியே நிறுவும் வண்ணம் முன்னைய பதிப்புக்களை விட சிறப்பாக வடிவமைக்கப்படுள்ளது. அத்துடன் ஒவ்வொரு பாகங்களும் தனித்தனியே வழுவை பதிவுசெய்துகொள்ளும் (error log) வண்ணம் வடிவமைக்கப்பட்டுள்ளது. பல்வேறு கணினிகளுக்கும் இலகுவாக நிறுவலை மேற்கொள்ளும் வண்ணம் தானியங்கி நிறுவல்கள் (Remote Installation) உம் உள்ளடக்கப்பட்டுள்ளது. தேவையான கணினியின் மென்பொருட் பாகங்களை தனித்தனியே அலசி ஆராய்ந்த பின்னரே நிறுவலை ஆரம்பிக்கின்றது.
# மைக்ரோசாப்ட் சீக்குவல் வழங்கி

## சீக்குவல் சர்வர் 2005

### பல்வேறுபட்ட பதிப்புக்கள்

இதன் எண்டபிறைஸ் பதிப்பில் செயலிகளுக்கோ(Processor) நினைவகத்திற்கோ (Memory) எந்தவொரு கட்டுப்பாடும் கிடையாது அதாவது நீங்கள் விரும்பும் எத்தனை செயலிகள் உள்ள கணினியிலும் எவ்வளவு தேவையான நினைவகத்திலும் நிறுவிப் பாவித்துக் கொள்ளலாம். நியமப் பதிப்பு எனப்பொருள்படும் ஸ்டாண்டர் எடிசன் பதிப்பானது ஆகக்கூடியதாக 4 செயலிகளை ஆதரிக்கும் இதற்கு நினைவகத்தைக் கையாளுவதில் எந்த வொரு கட்டுப்பாடும் கிடையாது. விண்டோஸ் 64 பிட் இயங்குதளத்திற்கெனவே உருவாகபப்ட்ட மைக்ரோசாப்ட் சீக்குவல் 64பிட் பதிப்பானது எண்டர்பிறைஸ் மற்றும் ஸ்டாண்டட் பதிப்புக்களில் கிடைக்கின்றது.வேர்க்குறூப் பதிப்பில் பிஸ்னஸ் இண்டெலிஜன்ஸ் டெவலொப்மெண்ட் ஸ்ரூடியோ உள்ளடக்கப்படவில்லை. வேர்க்குறூப் பதிப்பு 2 செயலிகளையும் ஆகக்கூடுதலாக 3 ஜிகாபைட் (முன்னைய வெளியீடுகளை விடக்கூடுதலாக 1 ஜிகாபைட்) அளவிலான நினைவகத்தையும் ஆதரிக்கின்றது. விரைவான பதிப்பு எனப்பொருள்படும் எக்ஸ்பிரஸ் எடிசன் பதிப்பானது முன்னைய மைக்ரோசாப்ட்டின் தரவுத்தள எந்திரம் எனப்பொருள்படும் மைக்ரோசாப்ட் டேட்ட பேஸ் என்ஜினை ஒத்ததாகும். வேர்க்குறூப் பதிப்பு, எஸ்பிரஸ் பதிப்புக்கள் 32பிட் ஆதலினால் 64பிட் இயங்குதளத்திற்கான ஆதரவானது விண்டோஸில் இருக்கும் விண்டோஸ் தொழில்நுட்பத்துக்கூடாகவே ஆதரவளிக்கப்படுகின்றது. எக்ஸ்பிரஸ் பதிப்பில் சீக்குவல் சர்வர் மனேஜ்மண்ட் ஸ்ரூடியோ உள்ளடக்கபடவில்லை. இது இலவசான சீக்குவல் பதிப்பாதலினால் கற்பதற்கு ஏற்புடையதாகும்.
# மைக்ரோசாப்ட் சீக்குவல் வழங்கி

## சீக்குவல் சர்வர் 2005

### மேம்படுத்தல்கள்

#### எதிந்திர மேம்படுத்தல்கள்

சீக்குவல் சர்வர் 2000 சேவைப் பொதி 3 உம் சீக்குவல் சர்வர் 7 சேவைப் பொதி 4 உம் இருந்தால் இருந்தால் தரவுத் தளத்தை நேரடியாக மேம்படுத்தலாம். சீக்குவல் சர்வர் 6.5 இருந்தால் முதலில் சீக்குவல் சர்வர் 7 ஆக மேம்படுத்திவிட்டு பின்னர் சீக்குவல் சர்வர் 2005 ஆக மேம்படுத்திக் கொள்ளலாம். சீக்குவல் சர்வர் 2005 மேம்படுத்தல் ஆலோசகரை (Upgrade Advisor)மைக்ரோசாப்ட் இணையத்தளத்தில் இருந்து பதிவிறக்கிப் பாவிக்கலாம்.. இந்த மேம்படுத்தல்கள் விரைவாகச் செய்யக்கூடியதாதலின் (ஏறத்தாழ 15 நிமிடங்கள் வரை எடுக்கலாம்) வணிகச்சூழலில் நேரவிரையம் மிகவும் குறைவானதாகும்.
====மென்பொருட் பகுதிகளை மேம்படுத்தல்=====
பகுப்பாய்வுச் சேவைகள் பகுப்பாய்வுச் சேவைகள் மேம்படுத்தல்கள் மூலம் நிறுவிக் கொள்ளலாம்.
# மைக்ரோசாப்ட் சீக்குவல் வழங்கி

## சீக்குவல் சர்வர் 2005

### மென்பொருட்தேவைகள்

#### இயங்குதளத் தேவைகள்

1. விண்டோஸ் சர்வர் 2003 (ஸ்ராண்டட், எண்டபிறைஸ், டேட்டா சென்டர், எம்பெடட்).
1. விண்டோஸ் சர்வர் 2003 வெப் எடிசன்
1. விண்டோஸ் எக்ஸ்பி ஹோம், புரொபெஷனல், மீடியா செண்டர் மற்றும் எம்பெடட் சேவைப் பொதி 1 உம் அதற்கு மேற்பட்டதும்.
1. விண்டோஸ் 2000 புரொபெஷனல், சர்வர், அட்வான்ஸ் சர்வர், டேட்டா செண்டர் சேவைப் பொதி 4.
# மைக்ரோசாப்ட் சீக்குவல் வழங்கி

## சீக்குவல் சர்வர் 2005

### மென்பொருட்தேவைகள்

#### ஏனைய மென்பொருட்கள்

1. இண்டநெட் எக்ஸ்புளோளர் 6 சேவைப் பொதி 1 உம் அதற்கு மேலும்.
1. இண்டநெட் இன்பமேஷன் சர்வீசஸ் உம் அதற்கு மேற்பட்டதும்.
1. மைக்ரோசாப்ட் டாட்.நெட் 2.0 சட்டம் (framework)
# கொனார்க் சூரியக் கோயில்

**கொனார்க் சூரியக் கோயில்** (*Konark Sun Temple*) இந்தியாவின் ஒடிசா மாநிலத்தில் கொனார்க் என்ற ஊரில் உள்ளது. இக்கோவில் பொ.ஊ. 13-ஆம் நூற்றாண்டில் கட்டப்பட்டது. இக்கோயில் சிவப்பு மணற்கல்களாலும் கருப்பு கருங்கல் கற்களாலும் கட்டப்பட்டது. கல்லில் செதுக்கப்பட்ட பிரம்மாண்ட தேர் வடிவ சூரியக் கோயில் ஆகும். கோனார்க் சூரியக் கோயில் ஆகும். மன்னர் முதலாம் நரசிங்க தேவனின் (பொ.ஊ. 1238–1264) காலத்தில் கட்டப்பட்டது.
# கொனார்க் சூரியக் கோயில்

## வரலாறு

"இங்கே, கல்லின்மொழி மனிதனின் மொழியை தாண்டிச்செல்கிறது" என்று வியந்து கூறியிருக்கிறார், மகாகவி இரவீந்திரநாத் தாகூர். இப்படி அவரை வியக்க வைத்தவை, கொனார்க் சூரியக் கோயில் சிற்பங்கள்.  
ஒடிசா மாநிலத்தில் வங்காள விரிகுடாவோரம் கொனார்க் என்னுமிடத்தில் சூரிய தேவனுக்காக கட்டப்பட்ட கோயில் இது. சிவப்பு மணற்களல், கறுப்புக் கிரானைட் கற்களால் உருவாக்கப்பட்ட இந்தக் கோயிலுக்கு ஐரோப்பிய மாலுமிகள் சூட்டிய பெயர் 'பிளாக் பகோடா' (கறுப்பு கோயில்). பதின்மூன்றாம் நூற்றாண்டில் (பொ.ஊ. 1236–1264) கங்க பேரரசன் நரசிம்மதேவரால் கட்டப்பட்டது. இதைக்கட்டுவதற்கு பேரரசின் 12 ஆண்டு வருமானம் செலவிடப்பட்டதாம்.  
இந்து சமய மரபுகளில் ஒன்றான சௌர மதத்தில் சூரிய தேவன் தான் முக்கிய கடவுள் ஆவர். அதன் பேரிலேயே சூரிய தேவனுக்காக இந்த கோயில் எழுப்பப்பட்டதாகக் கூறப்படுகிறது. இங்குள்ள சிலைகள் மிகவும் பிரசித்தம். அத்தனையும் நுண்ணிய வேலைப்பாடு கொண்டவை. கடவுள்கள், நடனமாடும் மங்கையர்கள், குதிரைகள், யானைகள், சிங்கங்கள் சிற்பங்களாய் அமைக்கப்பட்டுள்ளன.  
இங்கு பாலியல் விளையாட்டுக்களைக் காட்டும் சிற்பங்களும் உண்டு. சௌர சமயத்தில் சூரிய தேவன் சிருஷ்டி தேவனாக பார்க்க படுகிறார். அந்த அடிப்படையே பாலியல் விளையாட்டுக்களைக் காட்டும் சிற்பங்கள் உருவாக காரணம். கோயிலின் முன்பகுதியில் உள்ள நாத மந்திரம் மண்டபம் சிற்பங்கள் நிறைந்தது. இப்படி நூற்றுக்கணக்கான சிற்பங்கள், கல்லில் நடப்பட்ட கலை நாற்றுக்களாக காட்சி அளித்து கொண்டிருக்கின்றன.  
நரசிம்ம தேவனால் கட்டப்பட்ட முழு கோயிலும் இப்போது இல்லை. கோயிலின் சில பகுதிகள் இடிந்து விட்டாலும் மிடுக்குக் குறையவில்லை. சூரியக் கோயிலில் உடைந்து விழுந்த சிற்பங்கள் உள்ளிட்ட முக்கிய பொருட்களை கொனார்க் அருங்காட்சியகத்தில் காணலாம்.  
இந்தியாவில் சூரிய தேவனுக்காக அமைக்கப்பட்டு எஞ்சி நிற்கும் கோயில் கொனார்க் சூரியக் கோயில் மட்டுமே. சிறப்புக்குரிய இந்தக் கோயிலை யுனெஸ்கோ அமைப்பு 'உலகப் பண்பாட்டுச் சின்னமாக' 1984ம் ஆண்டில் அறிவித்தது. கோயிலை சீரமைக்கும் பணிகளும் நடந்து வருகின்றன.
# கொனார்க் சூரியக் கோயில்

## கோயிலின் அமைப்பு

இக்கோயில் சூரியனுடைய தேர் வடிவத்தில் அமைக்கப்பட்டுள்ளது.
# கொனார்க் சூரியக் கோயில்

## விழாக்கள்

கொனார்க்கில் பெப்ரவரி மாதம் நடைபெறும் 'மஹாசப்தமி விழா' பிரசித்தம். சூரிய தேவனை தரிசிக்க லட்சக்கணக்கானோர் கூடுகின்றனர். திசெம்பர் மாதத்தில் சூரியக் கோயில் முன் நடனத் திருவிழா ஒன்றும் நடத்தப்படுகிறது. ஆட்டம் பாட்டம் கொண்டாட்டம் நிறைந்த வண்ணத் திருவிழா இது.
# கொனார்க் சூரியக் கோயில்

## போக்குவரத்து

புவனேசுவரில் இருந்து 65 கி.மீ. தொலைவிலும் புரியில் இருந்து 35 கி.மீ. தொலைவிலும் கொனார்க் அமைந்துள்ளது. முக்கிய நகரங்களில் இருந்து சாலை மார்க்கமாக சென்று விடலாம். புரி, புவனேசுவரில் தொடருந்து நிலையங்கள் உள்ளன. புவனேசுவரில் விமான நிலையம் இருக்கிறது. கொனார்க் அருகில் அழகு சிந்தும் *சந்திரபாகா* கடற்கரை உள்ளது. இதுவும் அருமையான ஒரு சுற்றுலாத் தலமாகும்.
# கொனார்க் சூரியக் கோயில்

## இதனையும் காண்க

- சூரியன் கோயில், குஜராத்
- மார்தாண்ட சூரியன் கோயில், காஷ்மீர்
- சூரியனார் கோவில், ஆடுதுறை, தமிழ்நாடு
- அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
# சத்திரபதி சிவாசி தொடருந்து நிலையம்

**சத்திரபதி சிவாசி முனையம்** (*ஆங்கிலம்* *:* *Chhatrapati Shivaji Maharaj Terminus**, **CSMT, மராத்தி மொழி: छत्रपती शिवाजी टर्मिनस*) என்பது மும்பையில் உள்ள வரலாற்று சிறப்பு மிக்க ரயில் நிலையமாகும். இது இயுனசுகோ உலக பாரம்பரிய இடங்கள் பட்டியலில் இடம்பெற்றுள்ளது. இந்த ரயில் நிலையம் மத்திய ரயில்வேயின் தலைமையிடமாகவும் செயல்படுகிறது. இது 1887 ஆம் ஆண்டு கட்டப்பட்டது இது இந்தியாவின் மிக பரபரப்பான ரயில் நிலையமாகும். முன்னர் விக்டோரியா முனையம் என்று அழைக்கப்பட்டது பின்னர் 1996 ஆம் ஆண்டு சத்திரபதி சிவாசி முனையம் என பெயர் மாற்றம் செய்யப்பட்டது. இந்த ரயில்நிலையம் பிரெட்ரிக் வில்லியம் சிடீவென்சு என்ற ஆங்கில பொறியாளரால் வடிவமைக்கப்பட்டது.
# சத்திரபதி சிவாசி தொடருந்து நிலையம்

## நடைமேடைகள்

18 நடைமேடைகள் கொண்ட சத்திரபதி சிவாசி மகாராச தொடருந்து நிலையத்தின் 7 நடைமேடைகள், மும்பையின் புறநகர்களுக்கு செல்லும் தொடருந்துகளுக்கானது. 8 முதல் 18 நடைமேடைகளிலிருந்து, இந்தியாவின் பிற நகரங்களுக்கு செல்லும் விரைவு தொடருந்துகளுக்கானது. 18-ஆம் எண் நடைமேடையிலிருந்து மட்டும் ராசதானி விரைவுவண்டி, துரந்தோ அதிவேக விரைவு தொடருந்து, கரீப், சதாப்தி விரைவுவண்டி மற்றும் தேச்சசு விரைவுத் தொடருந்துகள் இயங்குகிறது. 16 ஏப்ரல் 2013 முதல் நடைமேடைகளில் குளிரூட்டப்பட்ட பயணிகள் தங்கும் மண்டபம் துவக்கப்பட்டது. மேலும் குளிரூட்டப்பட்ட ஆண்களுக்கான 58 படுக்கைகளும், பெண்களுக்கான 20 படுக்கைக வசதியும் உள்ளது.
# சென்னகேசவர் கோயில், சோமநாதபுரம்

**கேசவர் கோவில்** அல்லது சென்னகேசவர் **கோயில்** என்பது இந்தியாவின் தென் மாநிலங்களில் ஒன்றான கர்நாடகத்தில் உள்ள சோமநாதபுரம் என்னும் இடத்தில் அமைந்துள்ள ஒரு ஒரு பழமையான வைணவக் கோயில் ஆகும். சோம்நாத்புரம் மைசூரில் இருந்து 38 கிலோமீட்டர் தொலைவில் உள்ளது (பெங்களூரில் இருந்து தென்மேற்காக 140 கி.மீ தொலைவில் உள்ளது). இதுவே போசளர்களால் கட்டப்பட்ட கடைசி பெரிய கோயிலாகும். இது போசளர் கட்டிடக்கலையின் சிறந்த எடுத்துக்காட்டுகளுள் ஒன்றாகும். இக் கோயில், போசள மன்னன் மூன்றாம் நரசிம்மனின் கீழ் தண்டநாயகனாக இருந்த *சோமநாதன்* என்பவனால் பொ.ஊ. 1268 ஆம் ஆண்டில் கட்டப்பட்டது. ஓய்சாளர் கட்டிடக்கலையால் ஆன கோவில்களுள் இதுவே நன்கு பாதுகாக்கப்பட்ட முழுமையான கோயில் இது ஆகும். அக்காலம் ஹோய்சாலப் பேரரசு தென்னிந்தியாவில் வலுவான நிலையில் இருந்த காலம் ஆகும். இக்கோயில் கட்டப்பட்ட காலத்தில் போசாளர்கள் 260 ஆண்டுகளாக கருநாடகத்தில் ஆட்சி செலுத்தி வந்திருக்கின்றார்கள்.
# சென்னகேசவர் கோயில், சோமநாதபுரம்

## அமைப்பு

, சோமநாதபுரம்]]
பெரிய மதிலால் சூழப்பட்ட இக் கோயிலின் நுழைவாயிலில், உயரமான தூண்களைக் கொண்ட ஒரு நுழைவு மண்டபம் அமைந்துள்ளது. இக் கோயில் கட்டிடம் மாவுக் கற்களால் அமைக்கப்பட்டது. இதன் சமச்சீரான கட்டிட அமைப்பு, ஒரே அளவு முதன்மை கொண்ட கருவறைகளில் அமைந்துள்ள சிற்பங்கள் போன்ற இயல்புகளால் இக்கோயில் பிற ஹோய்சாலக் கோயில்களுக்கு மத்தியில் தனித்துவமாக விளங்குகிறது. இதை விடச் சிறப்பான சிற்பங்களையும், சிறப்பான கட்டிடக்கலையையும் கொண்ட பல ஹோய்சாலக் கோயில்கள் இருந்தாலும், இக் கோயில் எல்லாத் தேவைகளையும் நிறைவு செய்வதாக உள்ளது. இது புகழ் பெற்ற சிற்பியும் கட்டிடக்கலைஞருமான ருவாரி மலிதம்மா என்பவரால் கட்டப்பட்டது.  
ஒரு மேடை மீது அமைந்துள்ள இக் கோயில் ஒன்றுபோலவே அமைந்த மூன்று சிறு கோயில்களையும் அவற்றில் மீதமைந்த மூன்று விமானங்களையும் கொண்டது. உள்ளே மேற்படி சிறு கோயில்கள் ஒவ்வொன்றும், சுகநாசி எனப்படும் சிறிய மண்டபங்களினூடாகப் பெரிய மண்டபம் ஒன்றுக்கு இணைக்கப்பட்டுள்ளன. மூன்று சிறு மண்டபங்களும் அவற்றுக்கெனத் தனியான விமானம் போன்ற மேற்கட்டிட அமைப்புக்களையும் கொண்டுள்ளன. இச்சிறு கோயில்களின் புறச்சுவர்கள், விமானங்கள், சுகநாசிகள் அனைத்துமே மிகச் சிறப்பாக அழகூட்டப்பட்டு ஒட்டுமொத்தமாக ஒரு சமநிலையான வடிவமைப்பை வழங்குகின்றன. இக்கோயிலின் மையப்பகுதியாக உள்ளது முன் குறித்த பெரிய மண்டபம் ஆகும். சிறு கோயில்கள் மூன்றும் இம் மண்டபத்தின் பிற்பகுதியில் ஒன்றும் இரண்டு பக்கங்களில் ஒவ்வொன்றுமாக அமைந்துள்ளன. மேடை கோயில் கட்டிடத்தின் தள அமைப்பைப் பின்பற்றி அமைந்துள்ளது. கோயிலைச் சுற்றிலும் தூண் வரிசைகளோடு கூடிய சுற்று மண்டபங்களும் உள்ளன. கோயில் கட்டிடங்களின் புறச் சுவர்களுக்கு வெளியேயும் நீண்டிருக்கும் மேடை, பக்தர்கள் கோயிலுக்குள் நுழையுமுன் அதனைச் சுற்றி வருவதற்கான இடவசதியை வழங்குகிறது.  
மூன்று சிறு கோயில்களின் கீழ்ப் பகுதிகளும், 16 முனைகளைக் கொண்ட நட்சத்திர வடிவில் அமைந்துள்ளன. மேலுள்ள விமானங்களும் அதே வடிவத்தையே பின்பற்றுகின்றன. 16 முனைகளைக் கொண்டிருப்பதால் இது வட்டமான வடிவம் கொண்டதுபோல் தெரிகிறது.  
இக்கோயிலில் உள்ள சிற்பங்களைச் செதுக்கியவர்களின் பெயர்கள் பதிவு செய்யப்பட்டுள்ளன. இது இந்திய வழக்கத்தில் இருந்து சற்று வேறானது. சிற்பிகளில் புகழ்மிக்க மல்லித்தம்மாவும் குறிப்பிடப்படுகின்றார். கோயிலில் புறச்சுவரில் உள்ள 194 சிற்பங்களில் 40 சிற்பங்களை மல்லித்தம்மா செதுக்கியதாக குறிப்பிடப்பட்டுளன. மற்ற சிற்பிகளாகிய பல்லையா, சௌடைய்யா, பார்மய்யா,காமய்யா, நஞ்சய்யா ஆகியோரின் பெயர்களும் குறிப்பிடப்பட்டுள்ளன.
# பாதாமி குடைவரைக் கோவில்கள்

**பாதாமி குடைவரைக் கோவில்கள்** *(Badami cave temples)* இந்தியாவின் கர்நாடக மாநிலத்தில் உள்ள பாகல்கொட் மாவட்டத்தின் பாதாமி என்னும் நகரில் உள்ளன. கி.பி. 6 ஆம் நூற்றாண்டு தொடங்கி 8 ஆம் நூற்றாண்டு வரை கர்நாடகத்தின் பெரும்பகுதியை ஆட்சிபுரிந்த சாளுக்கியர்களின் தலைநகரமாக பாதாமி, விளங்கியது. இந்த நகரம் இங்கு காணப்படும் மணற்கல் குன்றுகளில் குடையப்பட்டுள்ள பண்டைக்காலக் குடைவரைகளினாற் பெயர் பெற்றது.  
பாதாமி குடைவரைக் கோயில்கள் நான்கு குகைகளை உள்ளடக்கியுள்ளன. 6 ஆம் நூற்றாண்டில் அமைக்கப்பட்ட இவை மென்மையான தக்காணத்து மணற்கல் பாறைச் சரிவுகளில் குடையப்பட்டுள்ளன.
# பாதாமி குடைவரைக் கோவில்கள்

## புவியியல்

கர்நாடக மாநிலத்தின் நடுப்பகுதியின் வடப்புறத்திலுள்ள பாதாமி நகரில் பாதாமி குகைக்கோயில்கள் அமைந்துள்ளன. கர்நாடகத்தின் இரட்டை நகரங்களான ஹூப்ளி-தார்வாடுக்கு வடகிழக்கில் தொலைவில் இக்கோயில்கள் உள்ளன. இங்கிருந்து தொலைவில் மலப்பிரபா ஆறு உள்ளது. வரலாற்று நூல்களில் வாதாபி, வாதாபிபுரி, வாதாபிநகரி எனக் குறிப்பிடப்படும் பாதாமி , சாளுக்கியரின் தலைநகரமாக 6 ஆம் நூற்றாண்டில் விளங்கியது. இரு செங்குத்தான மலைச்சரிவுகளுக்கு இடையே அமைந்த பள்ளத்தாக்கின் இறுதிப்பகுதியில் இந்நகரம் அமைந்துள்ளது.  
பாதாமி நகரின் தென்கிழக்குப் பகுதியில் செங்குத்தான மலைச் சரிவில் இக்குகைக் கோயில்கள் குடையப்பட்டுள்ளன. அகத்தியர் ஏரி எனப்படும் செயற்கை ஏரிக்கு மேல் இச்சரிவு அமைந்துள்ளது. இங்கு நான்கு குகைக் கோயில்கள் உள்ளன. மலைச்சரிவின் மேற்கு ஓரத்தில் சரிவின் துவக்கப்பகுதியில் முதல் குகைக் கோவில் அமைக்கப்பட்டுள்ளது. நான்கு கோயில்களிலும் பெரியதாக உள்ள மூன்றாவது குகைக் கோயில் மலையின் வடக்குப் பார்த்தமைந்த பகுதியில் அமைந்துள்ளது. மூன்றாவது குகைக் கோவிலில் இருந்து சிறிது தொலைவில் நான்காவது குகை அமைந்துள்ளது..
# பாதாமி குடைவரைக் கோவில்கள்

## வரலாறு

முற்காலச் சாளுக்கியர்கள் மூன்றாம் குகையில் நாகர-திராவிட பாணிகளின் கலவையான வேசரா பாணி வேலைப்பாடுகளும், கர்நாடாகத்தின் அதிமுற்கால வரலாற்றுச் சான்றுகளாக அமையும் எந்திர-சக்கர வடிவ வேலைப்பாடுகளும், வண்ணச் சுவரோவியங்களும் காணப்படுகின்றன. முதல் மூன்று குகைகள் இந்து சமயம் தொடர்பான சிற்பங்களை, குறிப்பாக சிவன், திருமால் குறித்த சிற்பங்களையும், நான்காவது குகை, ஜைனத் திருவுருங்களையும் கருத்துக்களையும் சித்தரிக்கின்றன. சில கரங்கள் உடுக்கு, சூலம், கோடாரி, போன்றவற்றை ஏந்தியுள்ளன. சில கரங்களில் பாம்புகள் சுற்றிக்கொண்டுள்ளன. சிவனின் அருகில் அவரது மகன் பிள்ளையார் உருவமும் நந்தியின் உருவமும் காணப்படுகிறது.
# பாதாமி குடைவரைக் கோவில்கள்

## வரலாறு

#### பிற சிற்பங்கள்

நடராசர் சிலைக்கடுத்துள்ள சுவற்றில் மகிசாசூரனை வதைக்கும் துர்க்கையின் உருவம் செதுக்கப்பட்டுள்ளது. பிள்ளையார் உருவமும் சாளுக்கிய அரசர்களின் போர்க் கடவுளும் குலக் கடவுளுமான முருகனின் உருவமும், மயில்வாகனத்தில் அமர்ந்துள்ள கார்த்திகேயன் (முருகன்) உருவமும் இக்குகையின் சுவற்றில் காணப்படுகின்றன.  
இலட்சுமி, பார்வதி, சிவன் பாதி, திருமால் பாதியாக அமைந்த உயர அரிகரன் உருவங்கள் உள்ளன. வலப்புறத்தில் சுவற்றின் இறுதிப்பகுதியில் சிவன் பாதி சக்தி பாதியென அமைந்த அர்த்தநாரீசுவரர் உருவமானது அருகில் நந்தி, பிருங்கி முனிவர் உருவங்களுடன் செதுக்கப்பட்டுள்ளது.  
இக்குகையில் காணப்படும் அனைத்து சிற்பங்களும் செதுக்கப்பட்ட அணிகலன்களால் அலங்கரிக்கப்பட்டு விலங்குகள், பறவைகளின் உருவங்கள் கொண்ட ஓர வேலைப்பாடுகளைக் கொண்டுள்ளன. தாமரை வடிவம் இங்கு அதிகமாகக் காணப்படுகிறது. உட்கூரைகளில் வித்தியாதர இணை உருவங்கள் செதுக்கப்பட்டுள்ளன. குகையின் பின் சுவற்றுப் பிளவில் அதிகளவு சிற்பங்களுடைய சதுரவடிவக் கருவறை உள்ளது.
# பாதாமி குடைவரைக் கோவில்கள்

## வரலாறு

#### உட்கூரை அமைப்பு

குகையின் கூரை, சிற்ப வேலைப்பாடுகளுடைய ஐந்து பாகங்களைக் கொண்டுள்ளது. நடுப்பாகத்தில் ஆதிசேஷனின் உருவம் செதுக்கப்பட்டுள்ளது. இப்பாம்புருவம் தலையுடன் கூடிய மேற்பாதிப் பகுதியானது, சுற்றப்பட்ட பிற்பாதிச் சுருள் வடிவிலிருந்து நன்றாக எழும்பிய நிலையில் அமைக்கப்பட்டுள்ளது. மற்றொரு பாகத்தில் ஆண்-பெண் உருவங்கள் கொண்ட விட்ட அளவு குவிச்சிற்பம் வடிக்கப்பட்டுள்ளது. இச்சிற்பத்தில் காணப்படும் ஆணுருவம் ஒரு இயக்கர்; பெண்ணுருவம் ஒரு அப்சரா. அடுத்துள்ள பாகத்தில் இரு சிறு உருவங்களும் அதற்கடுத்த இறுதிப் பாகத்தில் தாமரைகளும் செதுக்கப்பட்டுள்ளன.
# பாதாமி குடைவரைக் கோவில்கள்

## வரலாறு

### குகை 2

இரண்டாவது குகை, மூன்றாம் குகைக்கு மேற்கில் வடக்கு நோக்கி அமைந்துள்ளது. ஆறாம் நூற்றாண்டின் இறுதியாண்டுகளில் கட்டப்பட்ட இக்குகையின் அமைப்பும் அளவும் கிட்டத்தட்ட முதல் குகையைப் போன்றே உள்ளது. எனினும் இக்குகையின் முதன்மைக் கடவுள் திருமாலாக உள்ளார். முதல் குகையிலிருந்து இக்குகையை அடையப் படிகள் அமைக்கப்பட்டுள்ளன. முதல் குகையைப் போன்றே இக்குகையிலும் பல்வேறு இந்து சமயத் கடவுள்களின் சிற்பங்கள் செதுக்கப்பட்டுள்ளன. தூண்களில், கடவுள் உருவங்கள், போர்க்களக் காட்சிகள், பாற்கடல் கடைதல், கஜலட்சுமி, பிரம்மா, ஆதிசேஷன்மீது பள்ளிகொண்டுள்ள திருமால், கிருஷ்ணர் பிறப்பு நிகழ்ச்சிகள், கிருஷ்ணரின் இளவயது நிகழ்வுகள், கோபியருடனும் பசுக்களுடனும் காணப்படும் கிருஷ்ணர் போன்ற சிற்பங்கள் வடிவமைக்கப்பட்டுள்ளன. முதல் குகையைப் போன்று இரண்டாம் குகையின் சிற்பங்கள் எல்லோரா சிற்பங்களை ஒத்தவையாய், ஆறாம் மற்றும் ஏழாம் நூற்றாண்டு காலத்தின் வட தக்காண பாணியில் அமைந்துள்ளன.
# பாதாமி குடைவரைக் கோவில்கள்

## வரலாறு

### குகை 2

#### முகமண்டபம்

குகைநுழைவின் வலது மற்றும் இடது இறுதியோரங்களில் அமைக்கப்பட்டுள்ள துவாரபாலகர்களின் சிற்பங்கள் இரண்டும் ஆயுதங்களுக்குக் பதில் கரங்களில் மலர்களை ஏந்தியபடி உள்ளன. இப்பகுதியைடுத்து முகமண்டபம் உள்ளது. முகமண்டபத்தின் இரு முனைகளில், வலப்புற இறுதியில் திரிவிக்கிரமர் சிற்பமும் இடப்புற இறுதியில் வராக அவதார சிற்பமும் உள்ளன. இத்தாழ்வாரத்தில் நான்கு சதுரத் தூண்கள் உள்ளன. இத்தூண்களின் மேற்பாதிப்பகுதியில் தொடங்கி மேற்பகுதிவரை சிற்ப வேலைப்பாடுகள் காணப்படுகின்றன. இத்தூண்களின் யாளி வடிவத் தாங்கிகளும் சிற்பவேலைப்பாடுகளைக் கொண்டுள்ளன.  
இக்குகையின் மிகப்பெரிய சிற்பமாக இம்முகமண்டபத்தின் திருமாலின் திரிவிக்கிரம (வாமனன்) அவதார சிற்பம் உள்ளது. இச்சிற்பத்தில் திருமாலின் ஒரு பாதம் பூமிமீதும் மற்றொன்று வடக்கு நோக்கி நீட்டப்பட்டும் உள்ளது. இக்குகையிலமைந்த திருமாலின் பிற சிற்பங்களாக வராக உருவங்கொண்டு கடலுக்கடியிலிருந்து பூதேவியை மீட்டெடுத்து வந்த திருமாலின் வராக அவதாரச் சிற்பம், கிருட்டிண அவதாரச் சிற்பங்கள்; பாகவத புராணம் போன்ற இந்து புராணக்கதைகளிலுள்ள நிகழ்வுகளின் சிற்பங்கள் உள்ளன. வராக அவதாரச்சிற்பத்தில் வராக உருவில் பூதேயைத் தாங்கியபடி உள்ள திருமாலின் பாதங்களுக்கருகில் வணங்கி நிற்கும் நாகர் வடிவம் (மேல் பாதி மனிதவுரு-கீழ் பாதி பாம்புரு) அமைக்கப்பட்டுள்ளது;  
முகமண்டப உட்கூரையில் சதுரச் சட்டத்தினுள் அமைக்கப்பட்ட 16 மீன் ஆரைகள் கொண்ட சக்கரவடிவமைப்பு, சுவசுத்திக்கா, பறக்கும் இணையர் சிற்பங்கள் செதுக்கப்பட்டுள்ளன. கருடன் மேல் வீற்றிருக்கும் திருமால் சிற்பமும் பறக்கும் ஆண், பெண் இணையர் சிற்பமும் இறுதிப்பகுதியில் காணப்படுகின்றன.  
சுவற்றிலும் உட்கூரையிலும் வண்ண ஓவியங்கள் தீட்டப்பட்டிருந்ததற்கான அடையாளங்களாகக் காட்சிதரும் மிச்சங்களைக் காணமுடிகிறது.
# பாதாமி குடைவரைக் கோவில்கள்

## வரலாறு

### குகை 2

#### உள் மண்டபம்

அகலம், ஆழம், உயரமுடைய உள்மண்டபத்தில் இரு வரிசையாக அமைந்த எட்டுத் தூண்கள் உள்ளன. இம்மண்டபத்தின் உட்கூரையும் குவிச் சிற்பங்கள் நிறைந்து பாகுதிகளைக் கொண்டுள்ளது. இம்மண்டபச் சுவர்களின் மேற்பகுதிகளில் தொடர்ச்சியாக கிருஷ்ணர் மற்றும் திருமால் தொடர்பான புராண நிகழ்வுகளின் காட்சிகள் செதுக்கப்பட்டுள்ளன.
# பாதாமி குடைவரைக் கோவில்கள்

## வரலாறு

### குகை 3

இரண்டாவது குகையைப் போன்றே மூன்றாம் குகையும் வடக்கு நோக்கியுள்ளது. இரண்டாவது குகையிலிருந்து மூன்றாவது குகைக்குச் செல்ல 60 படிகள் அமைக்கப்பட்டுள்ளன.
மூன்றாவது குகை திருமாலுக்குரியதாக அமைக்கப்பட்டுள்ளது. இந்தக் குடைவரை வளாகத்திலேயே இது பெரியதும் சிக்கலான சிற்பவேலைப்பாடுகளுடைய குகையாகும். இங்கு நேர்த்தியாகச் செதுக்கப்பட்ட ஆதிசேஷன் மீதமர்ந்த நான்குகரமுடைய திருமால், பூவராகர், அரிகரர், நரசிம்மர் மற்றும் திரிவிக்கிரமர் சிற்பங்கள் மிக நேர்த்தியாக பெரியளவில் செதுக்கப்பட்டுள்ளன. தூணொன்றில் ஆண்-பெண் இணையர் தழுவிநிற்கும் சிற்பம் வடிக்கப்பட்டுள்ளது.இக்குகையின் முதன்மைக் கடவுள் திருமாலாக இருப்பினும் சிவன் பாதி-திருமால் பாதியாக அமைந்த அரிகரரின் சிற்பமும் வடிக்கப்பட்டுள்ளது.
# பாதாமி குடைவரைக் கோவில்கள்

## வரலாறு

### குகை 3

#### குகையின் அமைப்பு

இக்குகையின் முன்வெளியிலமைந்த படிகளுக்கு அடுத்துள்ள குகை நீளத்திற்கு ஒரு குறுகலான வெளித்தாழ்வாரத்துக்கடுத்து, 2.5 சதுர அடியளவிலான ஆறு தூண்களும் அதையொட்டி நீண்ட முகமண்டபமும் உள்ளது. முகமண்டபத்திற்கும் உட்கூடத்துக்கும் இடையில் நான்கு தூண்கள் கொண்ட மற்றொரு சிறு நீள் தாழ்வாரம் அமைந்துள்ளது. உட்கூடத்தின் இறுதியில் சதுரவடிவக் கருவறையுள்ளது.
# பாதாமி குடைவரைக் கோவில்கள்

## வரலாறு

### குகை 3

#### சிற்பங்கள்

முகமண்டத்தின் கிழக்குச் சுவற்றில் ஆதிசேஷனின் குடைக்குக் கீழ் பாம்பணை மேல் வீற்றிருக்கும் திருமாலின் சிற்பம் செதுக்கப்பட்டுள்ளது. மேலும் முழு ஆயுதமேந்திய வராக அவதாரச் சிற்பம் படைப்புக் கடவுளான பிரம்மாவின் ஓவியமும் இந்து சமயக் கடவுள்கள் கலந்து கொண்ட சிவன் - பார்வதி திருக்கல்யாணக் கோலக்காட்சியும் வடிக்கப்பட்டுள்ளன.  
இடைகழித் தாழ்வாரக் கூரையிலும் வேலைப்பாடுகள் காணப்படுகின்றன. நடுப்பாகத்தில் ஓர் ஆணும் பெண்ணும் பறக்கும் நிலை வடிவமைக்கப்பட்டுள்ளது. வாளும் கேடயமும் ஏந்தியுள்ள ஆணுருவம் ஒரு இயக்கராக உள்ளது. உட்கூரையின் பாகங்கள் தாமரை மலர்களால் அலங்கரிக்கப்பட்டுள்ளன. உட்கூடத்தின் உட்கூரை ஒன்பது பாகங்களாகப் பிரிக்கப்பட்டு நடுப்பாகத்தில் அக்னி தேவன் எனக் கருதப்படும் உருவமும் பிரம்மன் மற்றும் வருணன் உருவங்களும் இதர பாகங்களில் பறக்கும் உருவங்களும் அமைக்கப்பட்டுள்ளன. நான்கு கரங்கொண்ட பிரம்மாவின் சுவரோவியத்திற்குக் கீழ் தரையில் தாமரைப்பூ வடிவம் நல்லநிலையில் காணப்படுகிறது.
# பாதாமி குடைவரைக் கோவில்கள்

## குகை 4

சிற்பம்]]
சிற்பம்]]  
முதல் மூன்று குகைகளை விட அதிக உயரத்தில், மூன்றாவது குகைக்கு கிழக்கில் நான்காவது குகை உள்ளது. ஜைன மத வழிபாட்டு உருவங்களைக் கொண்ட இக்குகை ஏனைய குகைகளைவிடக் காலத்தால் பிந்தையதாகும். மற்ற குகைகளைப் போன்றே இக்குகையும் நேர்த்தியான சிற்ப வேலைப்பாடுகளைக் கொண்டுள்ளது. இக்குகையின் நுழைவில் நான்கு சதுரத் தூண்கள் உள்ளன. இத்தாழ்வாரத்தை அடுத்துள்ள கூடத்தில் இரண்டு தனித்தனி தூண்களும், இரண்டு இணைந்த தூண்களும் காணப்படுகின்றன. கூடத்திலிருந்து 25.5 அடி அகலமும் 6 அடி ஆழமும் உள்ள கருவறைக்குச் செல்ல படிகள் அமைக்கப்பட்டுள்ளன. .  
சிங்கங்கள் செதுக்கப்பட்ட அரியணையில் அமர்ந்தவாறு மகாவீரர் சிற்பம் வடிக்கப்பட்டுள்ளது. பார்சுவநாதர் சிற்பம் செதுக்கப்பட்டுள்ளது. கால்களின் கீழ் பாம்புகள் சூழ பாகுபலியின் சிற்பம் பிராமி மற்றும் சுந்தரி எனும் அவரது இரு மகளோடு வடிக்கப்பட்டுள்ளது. பல ஜைன தீர்த்தங்கரர்களின் சிற்பங்கள் உட்சுவர்களிலும் உட்தூண்களிலும் காணப்படுகின்றன. பல அறிஞர்கள் இக்குகையின் காலம் ஏழாம் நூற்றாண்டின் நடுக்காலம் எனவும், வேறுசிலர் 8 ஆம் நூற்றாண்டு எனவும் கருதுகின்றனர்.
# பாதாமி குடைவரைக் கோவில்கள்

## குகை 4

### குகை 5

ஐந்தாவது குகை சிறியளவிலான இயற்கைக் குகையாகும். இக்குகையின் நுழைவுப்பகுதி மிகவும் குறுகலானதால் தவழ்ந்து சென்றுதான் குகைக்குள் நுழைய முடியும். குகையினுள் சிற்ப வேலைப்பாடமைந்த அரியணை மீதமர்ந்த சிற்பமொன்று, விசிறி வீசும் பெண்கள், ஒரு மரம், யானைகள் மற்றும் பாய்ந்த நிலையிலுள்ள சிங்கங்கள் உருவங்களுடன் செதுக்கப்பட்டுள்ளது. 1995 வரை இச்சிலையின் முகம் நல்லநிலையில் இருந்தது; தொல்லியலாளரும் மேற்கிந்திய வேல்சு இளவரசர் அருங்காட்சிய அதிகாரியுமான பி. வி. ஷெட்டி, இக்குகை இடைக்காலத்தில் மாற்றப்படவில்லை; துவக்கத்தில் இருந்தே இச்சிலை இந்து புராண *மாயமோக* உருவத்தைக் குறிக்கிறதெனவும் இதன் காலம் எட்டாம் நூற்றாண்டு அல்லது எட்டாம் நூற்றாண்டுக்கு முந்தையது எனவும் கருத்துத் தெரிவிக்கிறார்.  
இரண்டாவது வகையான கருத்து, பிரித்தானிய இந்தியாவின் சமயப் பரப்பாளரும் ஜைன அறிஞருமான ஜான் முர்ரே போன்றோரின் காலனியாதிக்ககாலக் குறிப்புகளில் காணப்படுகிறது. இவர்களின் கருத்துப்படி ஐந்தாவது குகையின் முதன்மைச் சிலை ஜைன சமய உருவமாகும்.  
பொதுவாக புத்தர் உருவங்களில் காணப்படும் உருண்டையான திரளானது (Ushnisha lump) இச்சிற்பத்தின் முகம் சிதைந்து போவதற்கு முன்பு எடுக்கப்பட்ட ஒளிப்படங்களில் சிற்பத்தின் தலையுச்சியில் காணப்படவில்லை என்பதால், இச்சிலை பழங்கால அரசனது சிலை என்ற மூன்றாவது கருத்து நிலவுகிறது.னப்படுகிறது. இக்கருத்தினை தொல்லியலாளர்கள் ஹென்றி கூசென்சு (Henry Cousens) மற்றும் ஏ. சுந்தரா முன்வைக்கும் இக்கருத்தினை உள்ளூர்வாசிகளும் ஆதரிக்கின்றனர்.
# பாதாமி குடைவரைக் கோவில்கள்

## குகை 4

### ஏனைய குகைகள்

கர்நாடக மாநில அரசுப் பணியாற்றும் பாகல்கோட் மாவட்டத் துணை இயக்குநரான மஞ்சுநாத் சுல்லோல்லி (Manjunath Sullolli), முதன்மையான நான்கு குடைவரைக் குகைக்கோயில்கள் வளாகத்திலிருந்து 500 மீட்டர் தொலைவில் 27 சிற்பங்களுடைய மற்றொரு குகையொன்று கண்டுபிடிக்கப்பட்டதை 2013 ஆம் ஆண்டில் அறிவித்தார். ஆண்டு முழுவதும் இக்குகையிலிருந்து நீர் பெருக்கெடுத்துக் கொண்டிருக்கிறது. விஷ்ணு மற்றும் பிற இந்துக் கடவுளரின் சிற்பங்களுடன் தேவநாகரியில் அமைந்த கல்வெட்டும் இங்குள்ளது. இச்சிற்பங்களின் காலம் அறியப்படவில்லை.
# மலப்புறம் மாவட்டம்

**மலைப்புறம் மாவட்டம்** (*Malappuram district*) இந்தியாவின் தென்மாநிலங்களுள் ஒன்றான கேரளாவில் உள்ள 14 மாவட்டங்களில் ஒன்றாகும். இதன் நிர்வாகத்தலைமையிடம் மலைப்புறம் நகரம் ஆகும்.இம்மாவட்டத்தின் பரப்பளவு 3550 கி.மீ.². 2018-ஆம் ஆண்டின் கணக்கெடுப்பின்படி இம்மாவட்டத்தின் மக்கள்தொகை 44,94,998.
- ஏறநாடு வட்டம்
- திரூர் வட்டம்
- திரூரங்காடி வட்டம்
- பொன்னானி வட்டம்
- பெரிந்தல்மண்ணை வட்டம்
- நிலம்பூர் வட்டம்
- கொண்டோட்டி வட்டம்  
தொகுதி மறுசீரமைப்புக்குப் பின் மலைப்புறம் மாவட்டத்துள் அடங்கும் சட்டமன்றத் தொகுதிகள் மற்றும் இந்த தொகுதிகள் மலப்புறம், பொன்னானி, வயநாடு ஆகிய மூன்று மக்களவை தொகுதிகளின்கீழ் உள்ளன.
| 33 | கொண்டோட்டி | எதுவுமில்லை | 6 | மலப்புறம் | எதுவுமில்லை |
| --- | --- | --- | --- | --- | --- |
| 34 | ஏறநாடு | 4 | வயநாடு |  |  |
| 35 | நிலம்பூர் |  |  |  |  |
| 36 | வண்டூர் | பட்டியல் சாதி |  |  |  |
| 37 | மஞ்சேரி | எதுவுமில்லை | 6 | மலப்புறம் |  |
| 38 | பெரிந்தல்மண்ணை |  |  |  |  |
| 39 | மங்கடை |  |  |  |  |
| 40 | மலப்புறம் |  |  |  |  |
| 41 | வேங்கரை |  |  |  |  |
| 42 | வள்ளிக்குன்று |  |  |  |  |
| 43 | திருரங்காடி | 7 | பொன்னானி |  |  |
| 44 | தானூர் |  |  |  |  |
| 45 | திரூர் |  |  |  |  |
| 46 | கோட்டக்கல் |  |  |  |  |
| 47 | தவனூர் |  |  |  |  |
| 48 | பொன்னானி | } |  |  |  |
# மலப்புறம் மாவட்டம்

## வைணவத் திருத்தலங்கள்

108 வைணவத் திருத்தலங்களில் ஒரு வைணவத் திருத்தலம் இம்மாவட்டத்தில் உள்ளது. அது:
- திருநாவாய் நவ முகுந்தன் கோயில்
# திருவனந்தபுரம் மாவட்டம்

**திருவனந்தபுரம் மாவட்டம்** கேரள மாநிலத்திலுள்ள பதினான்கு மாவட்டங்களுள் இதுவும் ஒன்றாகும். திருவனந்தபுரம் நகரத்தில் இதன் தலைமையகம் அமைந்துள்ளது. 2,192 சதுர கிலோமீட்டர் பரப்பளவு கொண்ட இம் மாவட்டத்தின் மக்கள்தொகை, 2001 ஆம் ஆண்டுக் கணக்கெடுப்பின்படி, 3,234,356 ஆகும். இது மக்கள் தொகை அடிப்படையில் கேரளத்தின் இரண்டாவது பெரிய மாவட்டம்.
# திருவனந்தபுரம் மாவட்டம்

## ஆட்சிப் பிரிவுகள்

இதை திருவனந்தபுரம், சிறயின்கீழ், நெடுமங்காடு, நெய்யாற்றின்கரை என நான்கு வட்டங்களாகப் பிரித்துள்ளனர். இது 12 மண்டலங்களையும், 78 ஊராட்சிகளையும் கொண்டது.
திருவனந்தபுரம், வர்க்கலை, நெய்யாற்றின்கரை, ஆற்றிங்கல், நெடுமங்காடு ஆகியவை நகராட்சிகளாக உள்ளன.  
இந்த மாவட்டத்தின் பகுதிகள் ஆற்றிங்கல், திருவனந்தபுரம் ஆகிய இரண்டு மக்களவைத் தொகுதிகளின்கீழ் உள்ளன.
கேரள சட்டமன்றத்திற்காக 14 சட்டமன்றத் தொகுதிகளாகப் பிரித்துள்ளனர்.
அவை:
- வர்க்கலை சட்டமன்றத் தொகுதி
- ஆற்றிங்கல் சட்டமன்றத் தொகுதி
- சிறயின்கீழ் சட்டமன்றத் தொகுதி
- நெடுமங்காடு சட்டமன்றத் தொகுதி
- வாமனபுரம் சட்டமன்றத் தொகுதி
- கழக்கூட்டம் சட்டமன்றத் தொகுதி
- வட்டியூர்க்காவு சட்டமன்றத் தொகுதி
- திருவனந்தபுரம் சட்டமன்றத் தொகுதி
- நேமம் சட்டமன்றத் தொகுதி
- அருவிக்கரை சட்டமன்றத் தொகுதி
- பாறசாலை சட்டமன்றத் தொகுதி
- காட்டாக்கடை சட்டமன்றத் தொகுதி
- கோவளம் சட்டமன்றத் தொகுதி
- நெய்யாற்றின்கரை சட்டமன்றத் தொகுதி
# விக்கிப்பீடியா:Tamil Wikipedia: A Case Study

__NOTOC__
<h1><>**Tamil Wikipedia: A case study**</></h1>
<>L.BalaSundaraRaman</>
<>(accepted for presentation at Wikimania 2009)</>
# விக்கிப்பீடியா:Tamil Wikipedia: A Case Study

## Acknowledgment

The author thanks Natkeeran, Ravishankar, Selvakumar, Karthickbala, and fellow Tamil Wikipedia editors for feedback and other inputs.
# விக்கிப்பீடியா:Tamil Wikipedia: A Case Study

## Abstract

Three distinct growth phases have been identified in this case study of Tamil Wikipedia since late 2003. Several distinct characteristics of the Wikipedia and its editors are identified. Outreach efforts and sibling projects are also discused in this study. Challenges and future plans are outlined.
# விக்கிப்பீடியா:Tamil Wikipedia: A Case Study

## Introduction

Tamil is a classical language spoken by more than 78 million people across the world with a rich literary tradition spanning millennia. Significant acclaimed Tamil literature has existed for over two thousand years. The Tamil language Wikipedia has 18,021 articles (as of writing), a number of them of good quality. This case study attempts to characterise the Tamil Wikipedia, its editorial team, growth trends, challenges faced, and plans to take it to the next important stage.
# விக்கிப்பீடியா:Tamil Wikipedia: A Case Study

## Growth

The three distinct phases noted in the History section are shown in the accompanying chart. The number of very active Wikipedians (not in chart) has also grown well. With the recent workshops and the planned events, we hope to hit a hockey-stick growth phase in the second half of 2009.  
The premise behind the hope is the following: a linear growth in active editors results in a super linear growth in number of articles due to accumulative effect. Other metrics like article length etc., might improve at a greater rate. Given this, if the number of active users increases super-linearly due to the recent outreach efforts and the consequent mainstream media attention, content growth will really take on to a higher plane.
<br clear="all">
# விக்கிப்பீடியா:Tamil Wikipedia: A Case Study

## Editor profiles/demographics

| , from Canada, one of the youngest editors, wrote more than two thousand articles on Tamil films, ancient tamil kings, theatre and drama]] | , the senior most editor, has so far written 188 articles in Mathematics, Astronomy and Philosophy, contributing from the US and India.]] | }Tamil Wikipedia has had a diverse set of editors from the beginning. Editors came from various disciplines like Architecture, Biotechnology, Economics, Electronics, Information Technology, Mathematics, Music, Social Welfare etc. The editors are from various professions—engineers, scientists, academics, students, administrators, self-employed people, etc. Editors are aged between 15 and 85 years, with a non-uniform but remarkably not power law distribution in between. Educational qualifications and income levels too vary across the spectrum. |
| --- | --- | --- |  
More information regarding the profiles of editors as well as visitors to Tamil Wikipedia will come out when the results of the UNU-MERIT survey are published. Based on some available monitoring tools, it has been identified that there are approximately 60,000 page requests each day.
# விக்கிப்பீடியா:Tamil Wikipedia: A Case Study

## Distinct characteristics

- General cordiality and assumption of good faith among regular editors
- Quality focus from early on (concern about article diversity when Ganeshbot, a bot similar to Rambot of the English Wikipedia, was proposed)
- Early emphasis on citing sources
- Individual editors writing full-length articles later copyedited by others
- Specialist roles chosen by editors even when a handful of editors were actively editing
- 'In the news' and 'Selected anniversaries' sections meticulously updated, almost on a daily basis, by a dedicated user
- Several topics, on diverse areas, are being covered for the first time in Tamil. Tamil Wikipedia editors endeavour to attain currency of knowledge, by writing articles on topics that are emerging in science, technology, politics etc. As is customary, especially in agglutinative languages, suitable terminologies are coined as needed from existing words and roots.
- In English Wikipedia, the primary and nearly the singular motivation for editors, is to document and spread knowledge. English as a medium is incidental. However, in the case of Tamil Wikipedia, most of the editors view this as a way to spread precious knowledge **in Tamil**. Many editors are motivated for being able to enrich the modern Tamil corpus, by adding quality content in Tamil.
, from Germany, is among the few female editors in Tamil Wikipedia]]
, a longtime editor, at the Chennai workshop]]
# விக்கிப்பீடியா:Tamil Wikipedia: A Case Study

## Challenges

- Low internet penetration among the majority of the population
- Low awareness about Tamil typing tools
- Low awareness about Tamil Wikipedia
- Less than 2% editors female
- Disconnect between skilled writers and internet access
- Still not reached critical mass of tech-savvy editors who can fix interface issues
# விக்கிப்பீடியா:Tamil Wikipedia: A Case Study

## Outreach

Except a small initiative to display Wikipedia badges in blogs in late 2004, and one instance of media outreach, there have not been any planned activities to bring more readers and editors to Tamil Wikipedia. But, from the beginning of 2009, three workshops were organised by Wikipedians during which the participants were introduced to the Tamil Wikipedia, explained about its philosophy and usefullness, and tutored on typing in Tamil and basic editing. Half a dozen introductory talks were delivered in meetups of other groups. These have been conducted in colleges including the prestigious Indian Institute of Science, workplaces, and special interest clubs. These workshops and talks have shown a good impact by way of bringing new active editors from various backgrounds.  
Based on the feedback from each workshop the following have been observed:
- Tutor-learner ratio should be around 1:5 for useful practical training. Having multiple tutors handling different aspects of editing is helpful.
- A classroom is good, a computer science lab environment is better.
- Asking some uninitiated person from the audience to come forward and edit is a good approach--convinces others about ease of use, gives feedback to the tutors about difficulties faced by new editors.
- If a remote editor leaves a message of appreciation at the new user's talk page as soon as they make the first trial edit, it encourages them a lot.
- Articles to cite as examples should be picked based on audience composition.
- Emailing all those who attended, thanking them as well as inviting them to edit, leads to more conversions.
- In the Indian Wikipedia context, the first session after introduction should be about typing in the Indian language concerned.  
Following is the agenda of a typical workshop:
- Introductions by the host and the Tamil Wikipedia member who acted as an interface with the host
- A short presentation on what Wikipedia is, its history, philosophies, software, etc.,
- A tutorial on Tamil typing tools
- Tea break
- Tutorial on editing through someone from the audience. The newbie picks the topic and content.
- Q & A session
# விக்கிப்பீடியா:Tamil Wikipedia: A Case Study

## Sibling projects

Other Tamil Wiki projects are Wiktionary, Wikinews, Wikisource, Wikibooks, and Wikiquotes. However, Tamil Wiktionary is the one project that has matured and grown well. Mainly seeded by an automated bot adding entries from technical dictionaries, the Tamil Wiktionary reached more than 1,00,000 entries and was featured on the main Wiktionary page for sometime. It has attracted more editors since then, and, at this stage, its sustenance and future growth is guaranteed. Tamil, with a long and rich literary tradition, has numerous public domain works available. Because of this, there is ample scope for Wikisource to grow. The other Tamil Wiki projects are still in bootstrapping stage and there is also some new-found interest in starting a Wikispecies project in Tamil as well.
# விக்கிப்பீடியா:Tamil Wikipedia: A Case Study

## Future plans

<div>
| Language | Off count | > 200 Char | Mean bytes | Length 0.5K | Length 2K | Size | Words | Images |
| --- | --- | --- | --- | --- | --- | --- | --- | --- |
| Tamil | 16 k | 16 k | 1619 | 81% | 21% | 74 MB | 3.0 M | 3.0 k |
| Bengali | 19 k | 12 k | 1113 | 49% | 11% | 61 MB | 3.1 M | 8.5 k |
| Marathi | 21 k | 6.4 k | 623 | 20% | 5% | 44 MB | 1.8 M | 0.769K |
| Telugu | 42 k | 13 k | 578 | 16% | 5% | 64 MB | 3.0 M | 2.6 k |
| Hindi | 24 k | 14 k | 1128 | 35% | 11% | 76 MB | 4.6 M | 1.4 k |
| Malayalam | 8.3 k | 7.8 k | 2425 | 78% | 30% | 58 MB | 2.1 M | 5.4 k |
| Kannada | 6.1 k | 5.3 k | 1282 | 53% | 14% | 23 MB | 0.965M | 0.211K |
| Tamil's rank | 5 | 1 | 2 | 1 | 2 | 2 | 3 | 3 |
- firming up policies and guidelines
- media outreach
- bringing out an offline collection of wiki articles
- The 28,000 articles in the Tamil edition of the concise Britannica, currently being sold in the market, are of stub-quality. A collection of 5,000 selected articles from Tamil Wikipedia, published after manual perusal, will definitely have a number of takers. In fact, a collection of wildlife articles for school children and an assorted collection of good articles given to scientific research students have been well-received.
- liaising with the Indian Wikimedia Chapter being formed and other bodies
- conducting article-writing contests, local conferences, etc.,
# விக்கிப்பீடியா:Tamil Wikipedia: A Case Study

## Conclusion

A case study on Tamil Wikipedia has revealed 3 distinct growth phases so far. Important characterisations of the editors as well as the Wiki itself has been made. Main problems coming in the way of its growth have been identified and future plans are outlined. Conducting similar studies on other language Wikipedias that are in a similar phase of growth could reveal commonalities as well as distinct characteristics.
# திருச்சூர் மாவட்டம்

**திருச்சூர் மாவட்டம்** (*Thrissur district*; ) என்பது கேரள மாநிலத்திலுள்ள பதினான்கு மாவட்டங்களுள் ஒன்று ஆகும். திருச்சூர் நகரத்தில் இதன் தலைமையகம் அமைந்துள்ளது. இது 1949 ஆம் ஆண்டு யூலை 1 ஆம் தேதி உருவாக்கப்பட்டது. 3,032 சதுர கிலோமீட்டர் பரப்பளவு கொண்ட இம்மாவட்டத்தின் மக்கள்தொகை, 2001 ஆம் ஆண்டுக் கணக்கெடுப்பின்படி, 2,975,440 ஆகும். இத் தொகையில் ஆண்கள் 49%, பெண்கள் 51%.
# திருச்சூர் மாவட்டம்

## ஆட்சிப் பிரிவுகள்

திருச்சூர் மாவட்டத்தை ஐந்து வட்டங்களாகப் பிரித்துள்ளனர்.
- திருச்சூர் வட்டம்
- முகுந்தபுரம் வட்டம்
- சாவக்காடு வட்டம்
- கொடுங்கல்லூர் வட்டம்
- தலப்பிள்ளி வட்டம்  
இரிஞ்ஞாலக்குடா, சாவக்காடு, கொடுங்கல்லூர், சாலக்குடி, குன்னங்குளம், குருவாயூர் ஆகிய நகரங்கள் உள்ளன. இந்த மாவட்டத்தில் 17 மண்டலங்களும், 88 ஊராட்சிகளும் உள்ளன.  
:சட்டமன்றத் தொகுதிகள்:
- சேலக்கரை சட்டமன்றத் தொகுதி
- குன்னங்குளம் சட்டமன்றத் தொகுதி
- குருவாயூர் சட்டமன்றத் தொகுதி
- மணலூர் சட்டமன்றத் தொகுதி
- வடக்காஞ்சேரி சட்டமன்றத் தொகுதி
- ஒல்லூர் சட்டமன்றத் தொகுதி
- திருச்சூர் சட்டமன்றத் தொகுதி
- நாட்டிகை சட்டமன்றத் தொகுதி
- கைப்பமங்கலம் சட்டமன்றத் தொகுதி
- இரிஞ்ஞாலக்குடா சட்டமன்றத் தொகுதி
- புதுக்காடு சட்டமன்றத் தொகுதி
- சாலக்குடி சட்டமன்றத் தொகுதி
- கொடுங்கல்லூர் சட்டமன்றத் தொகுதி  
:மக்களவைத் தொகுதிகள்:
- ஆலத்தூர் மக்களவைத் தொகுதி (பகுதி)
- திருச்சூர் மக்களவைத் தொகுதி
- சாலக்குடி மக்களவைத் தொகுதி (பகுதி)
# திருச்சூர் மாவட்டம்

## வைணவத் திருத்தலங்கள்

108 வைணவத் திருத்தலங்களில் ஒரு வைணவத் திருத்தலம் இம்மாவட்டத்தில் உள்ளது. அவை:
- திருவித்துவக்கோடு
# இந்தியாவின் தேசிய மனித உரிமை ஆணையம்

**இந்தியாவின் தேசிய மனித உரிமை ஆணையம்** ஒரு தன்னாட்சி பெற்ற இந்திய அரசாங்கத்தின் ஆணையமாகும். அக்டோபர் 12, 1993 இல் *மனித உரிமைகள் பாதுகாப்புச் சட்டம், 1993*, (*டி பி எச் ஆர் ஏ*) இன் கீழ் இவ்வாணையம் நிலைநாட்டப்பெற்றது. பாரிசில் நடைபெற்ற ஐக்கிய நாடுகள் அவை சார்பில் மனித உரிமை பாதுகாப்பு ஆணைய கூட்டத்தில் எடுக்கப்பெற்ற தீர்மானத்தின் அடிப்படையில் இவ்வாணையம் இந்தியாவில் உருவாக்கப்பட்டது,
# இந்தியாவின் தேசிய மனித உரிமை ஆணையம்

## புகார்

### புகார்கள் அனுப்புவது

தேசிய மனித உரிமை ஆணையத்திற்கு அனுப்பப்படும் புகார்கள் ஆங்கிலம் அல்லது இந்தியிலோ எட்டவாது அட்டவணையில்  
- **குறிப்பு**-;ஒருவர் மாநில மனித உரிமை அல்லது தேசிய மனித உரிமை ஆணையம் என்று ஏதாவதொரு ஆணையத்தில் புகார் செய்யலாம். மாநில ஆணையத்தில் புகார் செய்தபின் தேசிய ஆணையம் அவ்வழக்கை மேற்கொள்ளாது. தேசிய ஆணையத்தில் புகார் செய்தபின் மாநில ஆணையம் அப்புகாரை மேற்கொள்ளாது. (*ஒரே நேரத்தில் ஒரு வழக்கை இரு ஆணையங்கள் மேற்கொள்ளாது*). புகார் பெற்றபின் அதற்குரிய புகார் பெற்றதற்கான இரசீது கொடுக்கப்படும்.
# இந்தியாவின் தேசிய மனித உரிமை ஆணையம்

## புகார்

### ஏற்கப்படாத புகார்கள்

கீழ்க்கண்டத் தன்மை கொண்ட புகார்கள் எடுத்த எடுப்பிலேயே தள்ளுபடி செய்திடலாம்.
# இந்தியாவின் தேசிய மனித உரிமை ஆணையம்

## ஆணையத் தலைவர்கள்

| வ. எண். | படம் | பெயர் | காலம் |  |
| --- | --- | --- | --- | --- |
| 1. | நீதிபதி ரங்கநாத் மிஸ்ரா | 12 அக்டோபர் 1993 | 24 நவம்பர் 1996 |  |
| 2. | நீதிபதி மணிப்பள்ளி நாராயண ராவ் வெங்கடாச்சலய்யா | 26 நவம்பர் 1996 | 24 அக்டோபர் 1999 |  |
| 3. | நீதிபதி ஜெகதீஷ் சரண் வர்மா | 4 நவம்பர் 1999 | 17 January 2003 |  |
| 4. | நீதிபதி ஏ. எசு. ஆனந்த் | 17 பெப்ரவரி 2003 | 31 அக்டோபர் 2006 |  |
| - | நீதிபதி சிவராஜ் பாட்டீல் | 1 நவம்பர் 2006 | 1 ஏப்ரல் 2007 |  |
| 5. | நீதிபதி எஸ். ராஜேந்திர பாபு | 2 ஏப்ரல் 2007 | 31 மே 2009 |  |
| - | நீதிபதி கோவிந்த் மாத்தூர் | 1 சூன் 2009 | 6 சூன் 2010 |  |
| 6. | நீதிபதி கொ. கோ. பாலகிருஷ்ணன் | 7 சூன் 2010 | 11 மே 2015 |  |
| - | நீதிபதி சிரியாக் ஜோசப் | 11 மே 2015 | 28 பெப்ரவரி 2016 |  |
| 7. | நீதிபதி எச். எல். தத்து | 29 பெப்ரவரி 2016 | 2 திசம்பர் 2020 |  |
| – | நீதிபதி பிரபுல சந்திர பந்த் | 25 ஏப்ரல் 2021 | 1 சூன் 2021 |  |
| 8. | நீதிபதி அருண் குமார் மிசுரா | 2 சூன் 2021 | 1 சூன் 2024 |  |
| _ | விஜய பாரதி சயானி | 2 சூன் 2024 | 30 திசம்பர் 2024 |  |
| 9. | நீதிபதி வி. ராமசுப்பிரமணியன் | 30 திசம்பர் 2024 | பதவியில் | } |